**ΠΕΡΙΓΡΑΦΗ**

**ΤΑ ΧΑΡΑΚΤΗΡΙΣΤΙΚΑ ΤΩΝ ΠΕΡΙΓΡΑΦΙΚΩΝ ΚΕΙΜΕΝΩΝ**

**Περιγραφικά κείμενα** συναντάμε σε διάφορους τομείς:

* Λογοτεχνία
* Επιστήμη
* Σχολικά εγχειρίδια
* Εφημερίδες
* Πρακτικούς οδηγούς κ.ά.

**Είδη περιγραφής** είναι:

* τοπίου
* αντικειμένου
* κτηρίου
* προσώπου κτλ.

Η περιγραφή διακρίνεται σε:

* Υποκειμενική (π.χ. λογοτεχνία)
* Αντικειμενική (π.χ. επιστήμη)

Τα στοιχεία που περιλαμβάνονται στην περιγραφή εξαρτώνται από:

* την οπτική γωνία/τη θέση στο χώρο.
* από την ιδιαίτερη προσωπικότητα του ατόμου που περιγράφει
* από τη σκοπιά που αντιμετωπίζει τα γεγονότα.

Η δομή μιας περιγραφής τοπίου, ειδικότερα:

– Έχει ως αφετηρία το **γενικό** (γενικές εικόνες) και προχωρά προς το **ειδικό** (πιο λεπτομερείς εικόνες)

Αναλυτικότερα, η περιγραφή οργανώνεται:

1. Με βάση το σημείο περιγραφής, όταν ο συγγραφέας μένει ακίνητος και από εκεί βλέπει το χώρο.

2. Με βάση την κίνηση προς ένα τέρμα:

• από μακριά πάμε κοντά

• από βόρεια πάμε νότια

• από κάτω πάμε πάνω και το αντίστροφο.

Σε άλλα είδη περιγραφής (προσώπου, ζώου, αντικειμένου κτλ.), η οργάνωση του κειμένου ακολουθεί μια πορεία από τα απλά στα σύνθετα ή από τα δευτερεύοντα στα κύρια-σημαντικά στοιχεία κτλ.

Τέλος, η **γλώσσα** της περιγραφής χαρακτηρίζεται από:

• σαφήνεια - ακρίβεια – παραστατικότητα

• χρήση επιθέτων (για σταθερές ιδιότητες) τα οποία προσδίδουν ζωντάνια και παραστατικότητα

• κυριαρχία του ενεστώτα (και γενικότερα των εξακολουθητικών ρημάτων)

• συχνή χρήση των βοηθητικών ρημάτων (είμαι, έχω) και επιρρημάτων.